- Anunţul lui Mihai Stoichiţă despre viitorul lui Edi Iordănescu
- Stoichiţă le dă speranţe suporterilor că Edi Iordănescu ar putea rămâne la naţională şi după EURO 2024
- Antrenamentele, calificările şi cursa de Formula 1 de la Marele Premiu al Arabiei Saudite sunt live în AntenaPLAY, pe canalul dedicat. Calificările (vineri, 19:00) şi cursa (sâmbătă, 19:00) sunt live pe Antena 3 CNN
- Antrenamentele, calificările, sprintul şi cursa de Formula 2 de la Marele Premiu al Arabiei Saudite sunt live în AntenaPLAY, pe canalul dedicat
Anunţul lui Mihai Stoichiţă despre viitorul lui Edi Iordănescu le dă speranţe fanilor naţionalei. Directorul tehnic al FRF a transmis că a avut o discuţie cu Edi Iordănescu.
Mihai Stoichiţă a spus că există o dorinţă de continuare. Directorul tehnic al FRF a subliniat că Federaţia Română de Fotbal vrea să rezolve situaţia contractului lui Edi Iordănescu până în vară.
Anunţul lui Mihai Stoichiţă despre viitorul lui Edi Iordănescu!
"Eu cred că va continua. Urmează să aibă loc o întâlnire ori înainte, ori după meciurile astea amicale, pentru că știți că e un calendar aglomerat. Din ce am mai vorbit cu Edi, este o dorință de continuare, dar care va fi precedată de această întâlnire unde se vor stabili datele noului contract. Sigur că atunci va fi. Edi trebuie să fie foarte clar, să-și exprime gândurile și să punem la punct absolut tot.
În toiul verii să mă vezi pe mine în slip, ducându-mă după antrenori? Fugi de aici! Antrenorii din toată Europa vin în zona mediteraneeană. Eu nu am deloc vacanță, dar antrenorii da, că doar e vară. În niciun caz nu așteptăm până la finalul turneului final. Mi se pare normal să fie așa", a declarat Mihai Stoichiță pentru digisport.ro.
Lotul preliminar al României pentru meciurile amicale cu Irlanda de Nord şi Columbia. Surprizele lui Edi Iordănescu
Lotul preliminar al României pentru meciurile amicale cu Irlanda de Nord şi Columbia a fost anunţat de frf.ro. Partidele se vor disputa pe 22, respectiv 26 martie. Al doilea meci va fi live pe Antena 1 şi în AntenaPLAY.
Antonio Sefer şi Vlad Dragomir sunt două dintre surprizele pregătite de Edi Iordănescu. Andrei Artean va avea şi el şansa de a debuta pentru naţionala României.
PORTARI
- Ionuț RADU (Bournemouth | Anglia, 4/0), Florin NIȚĂ (Gaziantep | Turcia, 19/0), Horațiu MOLDOVAN (Atletico Madrid | Spania, 9/0);
FUNDAȘI
- Andrei RAȚIU (Rayo Vallecano | Spania, 15/1), Radu DRĂGUȘIN (Tottenham | Anglia, 13/0), Ionuț NEDELCEARU (Palermo | Italia, 25/2), Adrian RUS (Pafos | Cipru, 19/1), Virgil GHIȚĂ (Cracovia | Polonia, 1/0), Bogdan RACOVIȚAN (Raków | Polonia, 0/0), Andrei BURCĂ (Al-Okhdood | Arabia Saudită, 25/1), Deian SORESCU (Gaziantep | Turcia, 14/0), Alexandru PAȘCANU (Sporting Gijón | Spania, 0/0);
MIJLOCAȘI
- Alexandru CICÂLDĂU (Konyaspor | Turcia, 35/4), Marius MARIN (Pisa | Italia, 15/0), Olimpiu MORUȚAN (Ankaragucu | Turcia, 14/1), Valentin MIHĂILĂ (Parma | Italia, 17/4), Dennis MAN (Parma | Italia, 20/6), Ianis HAGI (Deportivo Alaves | Spania, 31/4), Răzvan MARIN (Empoli | Italia, 52/3), Nicolae STANCIU (Damac | Arabia Saudită, 66/14), Andrei CORDEA (Al-Tai | Arabia Saudită, 5/0), Florin TĂNASE (Al-Okhdood | Arabia Saudită, 17/2), Andrei ARTEAN (Apollon Limassol | Cipru, 0/0), Vlad DRAGOMIR (Pafos | Cipru, 0/0);
ATACANȚI
- Denis ALIBEC (Muaither | Qatar, 36/5), George PUȘCAȘ (Bari | Italia, 40/11), Denis DRĂGUȘ (Gaziantep | Turcia, 8/2), Antonio SEFER (Hapoel Beer Sheva | Israel, 1/0).
Două amicale pentru România, în luna iunie
S-au stabilit alte două amicale pentru România, acestea urmând să se desfăşoare în luna iunie. "Tricolorii" se vor duela cu Bulgaria şi cu Liechtenstein, chiar înainte să zboare către Germania, pentru participarea la EURO 2024.
FRF a anunţat că duelul cu Bulgaria se va disputa pe 4 iunie, în timp ce cel cu Liechtenstein se va desfăşura patru zile mai târziu. Ambele partide se vor juca pe stadionul din Ghencea.
Pe 17 iunie, România va debuta la EURO 2024, şi va juca la Munchen cu naţionala care va câştiga play-off-ul B. Pe 22 iunie, "tricolorii" se vor duela cu Belgia, iar pe 26 iunie, cu Slovacia.